**Úprava prevádzky a vnútorného režimu školy**

**od 1.júna 2020 do 30.júna 2020.**

**Prevádzka školy:**
Prevádzka školy bude od 1.6. 2020 v čase 7:00 - 16:00 do 30. júna 2020. Žiaci budú rozdelení do skupín s maximálnym počtom 20 žiakov v jednej skupine. V niektorých skupinách budú spolu žiaci z rôznych tried z jedného ročníka. Metódy a obsah vzdelávacích a záujmových činností bude prispôsobený zloženiu konkrétnej skupiny vzhľadom na vek žiakov a úroveň ich vedomostí a zručností. Tieto skupiny sa počas jedného týždňa nebudú meniť. Pokiaľ sa počet žiakov v rámci týždňa zmení, v nasledujúcom týždni zmeníme zloženie skupín podľa aktuálneho stavu. Deti do zmiešaných skupín vyberie triedny učiteľ.

**Zoznam skupín:**

|  |  |  |  |
| --- | --- | --- | --- |
| **Trieda** | **Vyučujúca** | **Počet žiakov** | **Vychovávateľ ŠKD** |
| 1.A | Mgr. Anna Konečná | 14 + 3 žiaci z 1.DSpolu - 17 | Drančáková |
| 1.B | Mgr. Eva Ruskovská | 9 + 7 žiakov z 1.DSpolu -16 | Bc. Rozmanová Eva |
| 1.C | Mgr. Katarína Kutná | 16 | Bc. Ľubica Kelbelová |
| 2.A | Mgr. Ľubomíra Vargová | 16 | Bc. Viola Popaďáková |
| 2.B | PaedDr. Monika Červeňáková | 14 | Mgr. Iveta Šimková |
| 2.C | Mgr. Dana Mrázová | 12 | Helena Glezová |
| 3.A | Mgr. Katarína Ferenčiková | 13 + 4 z 3.BSpolu -17 | Bc. Miroslav Onderko |
| 3.C | Mgr. Lenka Lecáková | 13 + 4 z 3.BSpolu -17 | Mgr. Adela Ďurková |
| 4.A | Mgr. Daniela Jenčová | 13 + 7 z 4.BSpolu - 20 | Mgr. Eva Titková |
| 4.C | Mgr. Dana Hruškociová | 16 + 3 z 4.BSpolu -19 | Mária Winklerová |
| 5.A | Mgr. Milan Siksa | 10 + 9 z V.CSpolu - 19 |  |
| 5. B | Mgr. Dagmar Puškášová | 15 Spolu 15 |  |

Žiaci budú prichádzať a odchádzať len s osobami, ktoré so žiakom žijú v spoločnej domácnosti, pričom sprevádzajúca osoba nevstupuje do budovy školy pri príchode, ani keď si príde vyzdvihnúť dieťa z ŠKD, vtedy sprevádzajúca osoba telefonicky kontaktuje vychovávateľku ŠKD, ktorá dieťa odprevadí ku vchodu školskej budovy. Žiak môže prísť do školy samozrejme i sám a sám aj odísť, no je nutné, aby priniesol lístok od zákonného zástupcu, v akom čase môže žiak sám po ukončení vyučovania odísť.

Pri rannom vstupe do školy bude každému žiakovi odmeraná teplota bezdotykovým teplomerom a vo vestibule školy si každý vydezinfikuje ruky, k čomu slúžia stojany s bezdotykovým dávkovačom dezinfekcie s rozprašovačom.

Po príchode do školy sa žiak prezuje a odloží si veci do skrinky, následne ide žiak priamo do triedy, do ktorej bol zaradený. Okrem školských pomôcok, mobilu, rezervného rúška, papierových vreckoviek, nápoja a desiaty si žiak nič iné do školy nenosí.

Prevádzka školského bufetu nebude počas tohto obdobia zatvorená.

Žiak si v triede umýva ruky bežným spôsobom, ktorý je v súlade s aktuálnymi hygienicko-epidemiologickými nariadeniami – použije mydlo v dávkovači a papierovú utierku, ktorú po použití odhodí do koša.

Na toaletách použije rovnako mydlo v dávkovači a jednorazové papierové utierky.
Žiak nosí rúško všade vo vnútorných priestoroch základnej školy, okrem svojej skupiny, kde prebieha výchovno-vzdelávací proces.

Pedagogický zamestnanec alebo odborný zamestnanec základnej školy nosí rúško alebo ochranný štít všade vo vnútorných priestoroch školy, okrem priestorov skupiny, kde prebieha výchovno-vzdelávací proces.

V miestnosti, v ktorej sa zdržuje skupina, bude zabezpečené časté a intenzívne vetranie.
Upratovanie a dezinfekcia toaliet prebieha 2x denne. Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, sa vykonáva minimálne dvakrát denne a podľa potreby (napr. kľučky dverí). Minimálne raz denne sa vykoná dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú. Na tento účel má škola k dispozícii dezinfekčný prístroj, ktorý zabezpečí dezinfekciu celej miestnosti do 2 minút.

**Vyučovanie:**
Všetky triedy (skupiny) majú pevný rozvrh vyučovania, ktoré bude prebiehať v čase 8:00 -11:35. (max 4 vyučovacích hodín denne) - následne budú mať žiaci 1. - 4. ročníka možnosť tráviť čas v školskom klube detí.

Pre žiakov 5. ročníka nebudeme ŠKD v tomto mesiaci poskytovať.

Na hodinách anglického jazyka I. stupňa sa deti nebudú deliť na skupiny, ale celú skupiny/triedu odučí učiteľ.

žiaci 5. ročníka budú mať rozvrh s prideleným učiteľom.

S rozvrhom na daný deň a organizáciou vyučovania budú žiaci oboznámení najneskôr v piatok 29.5.2020, keď budeme mať presný (nie predbežný) záujem o nástup do školy.
Výchovy, technika a informatika sa budú aj naďalej vyučovať v obmedzenom režime.

 **Online vyučovanie:**
Žiaci 1. - 5. ročníka, ktorí zostávajú doma budú mať aj naďalej dištančné vzdelávanie (nie online hodiny), ktoré im budeme zabezpečovať podľa možností učiteľov v danej triede.
V 6. - 9. ročníku budú žiaci aj naďalej pokračovať iba v dištančnom vzdelávaní (ako doteraz aj online hodiny).

 **Stravovanie v školskej jedálni**:
Výdaj stravy bude prebiehať v čase 11:35—13:30 po ročníkoch podľa stanoveného harmonogramu. Na to, aby nedošlo k miešaniu skupín dozerajú vychovávateľky. Aj žiaci, ktorí nepôjdu do ŠKD, pôjdu na obed so svojou triedou podľa prideleného harmonogramu na daný deň.
Pred vstupom do priestorov ŠJ si každý v triede umyje ruky (použije mydlo v dávkovači a papierové utierky) a pri vstupe do jedálne si vydezinfikuje ruky použitím stojana s dávkovačom dezinfekcie.
V jedálni budú jednotlivé skupiny obedovať tak, aby sa navzájom nemiešali.
Stravu vydá žiakovi personál spolu s čistým príborom. Žiaci si sami jedlo a pitie nedokladajú a neberú si ani príbor.

Po každom žiakovi bude stôl vydezinfikovaný.
Po naobedovaní majú žiaci krátku prestávku na relax a pokračujú vo vyučovaní v ŠKD.

**Pobyt v školskom klube detí (ŠKD):**
V čase od obeda 12:35 do 16:00 je každá skupina žiakov s pridelenou vychovávateľkou. V prípade priaznivého počasia trávia žiaci čas vonku v areáli školy, pričom sú jednotlivé skupiny žiakov na presne vymedzenom priestranstve, aby nedochádzalo k miešaniu skupín. Za týchto okolností nie je potrebné, aby mali žiaci a pedagógovia v úzkom kruhu svojej skupiny na danom vymedzenom priestranstve rúško.

Ranná ani dlhá služba nebude v ŠKD v tomto období zabezpečovaná. Zákonní zástupca je povinný rešpektovať čas otvorenia a zatvorenia školy a prispôsobiť tak príchod a odchod dieťaťa v danom čase.

Pedagógovia trávia čas so žiakmi len v areáli školy, nakoľko nie je vhodné, aby sa miešali v priľahlých detských ihriskách alebo v parkoch s inými deťmi.

**Povinnosti zákonného zástupcu žiaka:**

**Zákonný zástupca:**
predkladá pri prvom nástupe žiaka do základnej školy, alebo po každom prerušení dochádzky žiaka do základnej školy v trvaní viac ako tri dni písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie. Bez tohto vyhlásenia nie je možné žiaka do školy vpustiť.

Vyhlásenie o zdravotnom stave dieťaťa nájdete na stránke školy.

**Zákonný zástupca:**
Rešpektuje, že nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy, berie na vedomie, že ak žiak v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti a kontaktovať zákonných zástupcov, ktorí ho bezodkladne vyzdvihnú. O podozrení na nákazu COVID – 19 základná škola informuje príslušný regionálny úrad verejného zdravotníctva tak, ako je to v prípade iných infekčných ochorení.

zabezpečí každý deň pre svoje dieťa 2 rúška a papierové jednorazové vreckovky v množstve, ktoré mu vystačí na celý deň, zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy (nosenie rúšok, dodržiavanie odstupov, dezinfekcia rúk), dodržiava pokyny riaditeľa školy, ktoré upravujú podmienky prevádzky školy zahrnuté v tomto dokumente, rešpektuje zmenenú organizáciu vyučovania ako aj upravený obsah a formu vzdelávania, zabezpečí, aby žiak prichádzal a odchádzal zo školy len s osobami, ktoré so žiakom žijú v spoločnej domácnosti, pričom sprevádzajúce osoby sa v areáli školy nepohybujú, len pri odchode, keď si ho príde vyzdvihnúť rešpektuje zákaz zhromažďovania sa osôb pred školou a v areáli školy.

V Sečovciach, dňa 26.mája 2020
    Mgr. Daniel Szilágyi
 riaditeľ ZŠ Obchodná 5, Sečovce

Dodatok č. 1 prerokovaný predsedníčkou OZ ŠVVaŠ pri ZŠ Obchodná 5, Sečovce Ing. Renátou Strapoňovou, dňa 26.mája 2020.

**Príloha č. 1:**

**Vyhlásenie zákonného zástupcu**

Vyhlasujem, že dieťa ..........................................................................................., bytom v  ..................................................................................., neprejavuje príznaky akútneho ochorenia, že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by dieťa alebo osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na COVID-19.

Som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 56 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

 V ................................. dňa ...................

|  |  |
| --- | --- |
| Meno a priezvisko zák. zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |